แม่น้ำสงคราม

แม่น้ำสงคราม แม่น้ำสายสำคัญสายหนึ่งของภาคอีสาน ในประเทศไทย มีความยาวกว่า 400 กิโลเมตร ไหลผ่าน 4 จังหวัด ถือเป็นลำน้ำสาขาหรือแควของแม่น้ำโขง มีจุดกำเนิดที่มีต้นกำเนิดจากเทือกเขาภูพาน บริเวณภูผาหัก ภูผาเพลิน และภูผาเหล็ก ในท้องที่ตำบลท่าศิลา อำเภอส่องดาว จังหวัดสกลนคร และตำบลคำเลาะ อำเภอไชยวาน จังหวัดอุดรธานี บริเวณต้นน้ำมีลำห้วยสาขาต่าง ๆ อาทิ ห้วยหวด และห้วยหมากซ่อม ไหลลงห้วยสงคราม, ห้วยอีสาว ไหลลงห้วยสงคราม ห้วยคำเมย-ห้วยคำแคน ในเขตอุทยานแห่งชาติภูผาเหล็ก ไหลลงห้วยสงคราม ต่อจากนั้นไหลผ่านอำเภอไชยวาน (อุดรธานี) อำเภอส่องดาว (สกลนคร) อำเภอทุ่งฝน (อุดรธานี) อำเภอเจริญศิลป์ (สกลนคร) อำเภอบ้านดุง (อุดรธานี) อำเภอบ้านม่วง (สกลนคร) อำเภอเฝ้าไร่ (หนองคาย) ไหลขึ้นเหนือไปจนถึงอำเภอโซ่พิสัย (บึงกาฬ) ผ่านอำเภอพรเจริญ (บึงกาฬ) อำเภอคำตากล้า (สกลนคร) อำเภอเซกา (บึงกาฬ) อำเภอนาทม (นครพนม) อำเภออากาศอำนวย (สกลนคร) อำเภอศรีสงคราม ไปบรรจบกับแม่น้ำโขงที่บ้านไชยบุรีและบ้านตาลปากน้ำ ตำบลไชยบุรี อำเภอท่าอุเทน จังหวัดนครพนม มีความยาวโดยประมาณ 420 กิโลเมตร แถบอุทยานแห่งชาติภูพาน จังหวัดอุดรธานี จากนั้นไหลผ่านไปยังอำเภอบ้านดุง, จังหวัดสกลนคร, อำเภอโซ่พิสัย จังหวัดบึงกาฬ ก่อนจะไหลไปรวมกับแม่น้ำโขงที่อำเภอท่าอุเทน จังหวัดนครพนม ครอบคลุมพื้นที่ประมาณ 13,001 ตารางกิโลเมตร (8,125,875 ไร่)

แม่น้ำสงคราม จัดว่าเป็นลุ่มน้ำที่มีความหลากหลายของชีวภาพ โดยเฉพาะชนิดพันธุ์ปลาน้ำจืดมากมาย อันเป็นอาหารหลักของพื้นที่ภาคอีสาน

พื้นที่แม่น้ำสงครามตอนล่าง (Lower Songkhram River) ได้รับการขึ้นทะเบียนให้เป็นพื้นที่ชุ่มน้ำที่มีความสำคัญระดับนานาชาติ หรือ พื้นที่ชุ่มน้ำแรมซาร์ (Ramsar Site) ลำดับที่ 2420 เมื่อวันที่ 15 พฤษภาคม พ.ศ. 2562Thailand designates Lower Songkhram River

อ้างอิง

หมวดหมู่:แหล่งน้ำในจังหวัดอุดรธานี
หมวดหมู่:แม่น้ำในจังหวัดหนองคาย
หมวดหมู่:แม่น้ำในจังหวัดบึงกาฬ
หมวดหมู่:แม่น้ำในจังหวัดนครพนม
หมวดหมู่:แหล่งน้ำในจังหวัดสกลนคร
หมวดหมู่:ลำน้ำสาขาของแม่น้ำโขง
หมวดหมู่:พื้นที่แรมซาร์ในประเทศไทย
หมวดหมู่:อำเภอไชยวาน
หมวดหมู่:อำเภอส่องดาว
หมวดหมู่:อำเภอทุ่งฝน
หมวดหมู่:อำเภอเจริญศิลป์
หมวดหมู่:อำเภอบ้านดุง
หมวดหมู่:อำเภอบ้านม่วง
หมวดหมู่:อำเภอเฝ้าไร่
หมวดหมู่:อำเภอโซ่พิสัย
หมวดหมู่:อำเภอพรเจริญ
หมวดหมู่:อำเภอคำตากล้า
หมวดหมู่:อำเภอเซกา
หมวดหมู่:อำเภอนาทม
หมวดหมู่:อำเภออากาศอำนวย
หมวดหมู่:อำเภอศรีสงคราม
หมวดหมู่:อำเภอท่าอุเทน